**INNKALLING TIL GENERALFORSAMLING – 2020**

Generalforsamling i Nordre Brevig Vel blir avholdt

Søndag 16.08.2020 kl 12.00 i Son kulturkirke.

Styret i Nordre Brevig vel innkaller til Generalforsamling i vellet. Ved årets generalforsamling er vi pålagt visse restriksjoner som vi må følge.

I inngangen vil vi registrere navn og telefonnummer samt hjemkommune for hver enkelt deltager. Dersom vi skulle bli flere enn 50 personer vil det bli nødvendig med begrensninger på antall deltakere fra hver enkelt husstand, slik at alle medlemmer minimum har en deltaker tilstede. Dersom vi er under 50 stk vil dette ikke være ett tema.

Videre er det viktig at vi unngår fysisk kontakt og overholder 1 meters regelen for avstand mellom oss.

Servering utgår dessverre i år grunnet smittevernreglene, vi oppfordrer derfor alle om å ta med egen drikke.

Dørene åpnes kl 1130 slik at registrering kan være ferdigstilt til kl 1200.

**Saksliste:**

1. Konstituering:
	1. Åpning
	2. Navneopprop / liste
	3. Godkjenning av innkalling og saksliste
	4. Valg av møteleder
2. Årsmeldingen – gjennomgang av punkter
3. Regnskap 2020 - med revisjonsberetning
4. Fastsettelse av kontigent for 2020.
5. Innkomne forslag. Forslag må være sendt styret 1 uke før møtet, benytte gjerne **post@nordrebrevigvel.no**.
6. Valg

Vedlagt følger styrets årsberetning, samt kopi av regnskap.

På vegne av styret.

Aage Andersen